kardosdrur/scandi-wiki huggingface dataset:
Simon Pihl Sørensen

Simon Pihl Sørensen (født 19. juli 1966) er en dansk politiker fra Socialdemokratiet. Han har været medlem af kommunalbestyrelsen i Lyngby-Taarbæk siden 1990 og været første viceborgmester siden 2008. Simon Pihl Sørensen er ansat i 3F. Han er desuden folketingskandidat for Socialdemokratiet, opstillet i Lyngbykredsen, Københavns Omegns Storkreds.

Pihl Sørensen er uddannet jurist. Han har sammen med Rasmus Prehn udgivet debatbogen Frihed til fællesskab (2013).

Henvisning 

Viceborgmestre fra Danmark
Viceborgmestre fra Socialdemokraterne
Ponca

Ponca er en amerikansk by og administrativt centrum i det amerikanske county Dixon County, i staten Nebraska. I 2000 havde byen et indbyggertal på .

Byen er opkaldt efter ponca-stammen i Nebraska.

Eksterne henvisninger 
Poncas hjemmeside

Noter 

Byer i Nebraska
Able Gospel Choir

Able Gospel Choir har hjemme i Odense, og blev i 2009 Odense Domkirkes gospelkor, hvor koret øver hver mandag aften i Skt. Knud Salen, der ligger i bygningen ved siden af domkirken. 

Siden korets begyndelse i 2002 er der givet koncerter i kirker, på caféer, spillesteder og festivaler samt bryllupper, rytmiske gudstjenester, og private selskaber. Koret tilbyder også foredragsaftener omkring gospelhistorien, hvor koret bidrager med musiske indslag.

Able Gospel Choir er et kor på ca. 20 øvede og engagerede sangere, der med et bredt repertoire synger både traditionel og nyere gospel. Arrangerementerne er præget af swing, jazz og pop blandet med toner fra den traditionelle amerikanske gospelstil. Ved koncerter optræder koret med klaver, trommer og bas, men de giver også ofte a cappella-koncerter.

Eksterne henvisninger
 Webside

Kor fra Danmark
Musikgrupper fra 2002
Metrisk tid

Metrisk tid er målingen af tidintervaller ved brug af det metersystemet, som definerer et sekund som grundenheden for tid og multiple og submultiple enheder dannes med metriske præfikser, såsom kilosekunder og millisekunder. Det definerer ikke tiden på dagen, da dette er defineret af forskellige tidsskalaer, som kan baseres på den metriske definition af sekundet. Andre tidsenheder, minut, time og dag, godtages til anvendelse i det moderne metriske system, men er ikke en del af det.

Historie 
Da det metriske system blev introduceret i Frankrig i 1795, inkluderede det enheder for længde, areal, volumen, flydende kapacitet, masse og valuta, men ikke for tid. Decimaltid for dagen var blevet introduceret i Frankrig to år tidligere, men var blevet tilsidesat samme tid, som det metriske system blev indviet, og fulgte ikke det metriske mønster for en grundenhed med tilhørende præfikser. James Clerk Maxwell og Elihu Thomson (gennem British Association for the Advancement of Science – BAAS) introducerede CGS-systemet (centimeter gram sekund) i 1874 for at udlede elektriske og magnetiske metriske enheder som følge af anbefalinger fra Carl Friedrich Gauss i 1832.

Ephemeridsekundet (defineret som 1/86400 af en middel soldag) blev en af de oprindelige grundenheder i det moderne metriske system ved den tiende CGPM (Generel Konference for Mål og Vægt) i 1954. SI-sekundet blev senere omdefineret mere præcist som varigheden af 9.192.631.770 perioder af stråling svarende til overgangen mellem to hyperfine niveauer af grundtilstanden af et cæsium-133-atom.

Enhedssystemer
Tidsbestemmelse

de:Dezimalzeit
Steen Lynge

Steen Lynge (født 25. november 1963 i Nuuk) er en grønlandsk politiker, musiker og iværksætter, der var  minister for sundhed og infrastruktur 2013-14. Fra 2009 til 2017 var Steen Lynge medlem af partiet Atassut; i marts 2018 meddelte han, at han stiller op til landstingsvalget 2018 for Demokraterne.

Udover sit politiske virke Steen Lynge er musikproducer og lydtekniker, og driver sit eget pladeselskab og indspilningsstudie. Han er desuden en aktiv samfundsdebattør og læserbrevsskribent.

Musikalsk karriere 
Lynge startede som trommeslager i gruppen Simik i 1978. Som producer har han udgivet mange albums med uetablerede grønlandske musikere, der blev produceret og udgivet på hans eget pladeselskab, Melos Records. Han har bl.a. haft succes med bands som Taaq, Qulleq, Qeqquaq og Zedna.

Politisk karriere 
I 1998 blev Lynge ansat hos Grønlands Forbrugerråd. Han meldte sig i 2009 ind i partiet Atassut, hvor han blev politisk næstformand og formand i partiets lokalafdeling i Nuuk.

I forbindelse med en sag om udbetaling af juleløn, valgte Lynge, og lokalafdelingen i Nuuk, at gå imod landsorganisationens politik. Det skabte en intern strid i partiet, hvor bl.a. partiformand Gerhardt Petersens taburet var truet.

Noter 

Musikere fra Grønland
Politikere fra Atassut
Medlemmer af Landsstyret
Trommeslagere
Indvandring til Canada

Indvandring til Canada er den proces, hvorved  folk migrerer til Canada for permanent at blive bosiddende i landet. Mange, men ikke alle, bliver canadiske statsborgere. Efter 1947 gennemgik den canadiske indvandringslovgivning mange gennemgribende ændringer, hvoraf de mest udslagsgivende var Immigration Act, 1976 og den senere Immigration and Refugee Protection Act fra 2002.

I Canada er der fire kategorier af indvandrere: familieklasse (nært beslægtede personer til canadiske statsborgere, der bor i Canada); økonomiske immigranter (veluddannede arbejdere og forretningsfolk); andre (mennesker der accepteres som indvandrere af humanitære eller medmenneskelige grunde); og flygtninge (mennesker der flygter fra forfølgelse, tortur eller grusom og usædvanlig afstraffelse).

For tiden er Canada kendt som et land med en bred indvandringspolitik, hvilket kommer til udtryk i Canadas etniske diversitet. Ifølge folketællingen fra 2001 lavet af Statistics Canada har Canada 34 etniske grupper med mindst 100.000 medlemmer hver, hvoraf 10 udgør over 1.000.000 mennesker. 16,2 % af befolkningen tilhørte synlige minoriteter: talrigest blandt disse var sydasiatiske (4,0 % af befolkningen), kinesiske (3,9 %), sorte (2,5 %) og filippinske (1,1 %). Dog oversteg (ikke-britiske, irske eller franske) usynlige minoriteter de synlige minoriteter, hvoraf de største grupper var tyske (10,18 %) og italienske (4,63 %), hvor 3,87 % var ukrainske, 3,87 % var hollandske og 3,15 % var polske. ("Nordamerikanske Indianere", en gruppe som muligvis inkluderer migranter af oprindelig indiansk oprindelse fra USA eller Mexico, men som hovedsageligt betragtes som immegranter, udgør 4,01 % af den nationale befolkning). Andre ikke-synlige etniske oprindelser inkluderer russere (1,60 %), nordmænd (1,38 %), portugisere (1,32 %) og svenskere (1,07 %).

Referencer 

Canada
Indvandring
Inklusion

Inklusion (af latin inclusio 'indespærring') kan have flere betydninger:

 Inklusion (pædagogik) – eller inklusiv pædagogik, inklusionspædagogik: pædagogik der inkluderer
 Inklusion (mængdelære) – et begreb inden for mængdelæren 
 Inklusion (mineralogi) – et fremmedstof indesluttet i et mineral
 Inklusion (demokrati)  – om borgerrettigheder: hvem skal inkluderes i folket, demos
Aids-forældreløs

En aids-forældreløs er et barn, der er blevet forældreløs, fordi én eller begge forældre er døde af aids.

I statistikker fra UNAIDS, WHO og UNICEF bruges betegnelsen for et barn, hvis mor er død grundet aids før barnets 15-års fødselsdag, uanset om faren stadig er i live. Som resultat af denne definition har en undersøgelse estimeret, at 80 % af alle aids-forældreløse stadig har en levende forælder.

Der er 70.000 nye aids-forældreløse om året. Ved år 2010 blev det estimeret, at over 20 millioner børn vil blive forældreløse som følge af aids.

Fordi aids primært berører dem, der er seksuelt aktive, rammer aids-relaterede dødsfald ofte dem, der er familiens primære forsørgere. Derfor kommer deraf følgende aids-folældreløse ofte til at afhænge af staten i forhold til forsorg og økonomisk støtte, særligt i Afrika.

Det største antal forældreløse grundet aids i 2007 var i Sydafrika (dog inkluderer definitionen på aids-forældreløse i Sydafrikanske statistikker børn op til 18 år, som har mistet en hvilken som helst af sine biologiske forældre). I 2005 var det højeste antal aids-forældreløse i procent af alle forældreløse i Zimbabwe.

Referencer

Eksterne henvisninger 

 AIDS Orphan Resources Around the Globe
 !Nam Child Wiki  (Namibian Wiki on Children)

Hiv/aids
Død
Adoption, familiepleje, pleje af forældreløse børn og tvangsfjernelse
Price Tag

Price Tag er den anden single fra den britiske sangerinde og sangskriver, Jessie J. Den kommer fra hendes debutalbum Who You Are. Med på sangen har hun den amerikanske rapper og sanger, B.o.B. Sangen debuterede som nummer 1 på den engelske hitliste den 6. februar 2010.

Hitlister

Ugentlige hitlister

Årsliste

Alletiders hitlister

Udgivelses historie

Referencer 

B.o.B-sange
Singler fra 2011
Jessie J-sange
Nummer-et hits i Storbritannien
Super Bowl XLV

Super Bowl XLV var den 45. udgave af Super Bowl, finalen i den amerikanske football-liga NFL. Kampen blev spillet 6. februar 2011 på Cowboys Stadium i Arlington, Texas, og stod mellem vinderne af de to konferencer AFC og NFC Green Bay Packers og Pittsburgh Steelers. Green Bay Packers vandt kampen med 31-25 efter 21-10 ved pausen.

Eksterne henvisninger 

 Super Bowl XIV's officielle hjemmeside

45
Sport i 2011
Natalie Wood

Natalie Wood (født Natalia Nikolaevna Zakharenko; 20. juli 1938, død  29. november 1981) var en amerikansk skuespiller.

Opvækst 
Natalia Nikolaevna Zakharenko blev født i San Francisco af immigranter fra Rusland. Forældrene havde oprindeligt slået sig ned i Canada, men flyttede siden til San Francisco, hvor de skiftede efternavn til Gurdin. Kort efter Nathalies fødsel flyttede familien til Santa Rosa i Californien. Det blev hun opdaget som skuespillertalent, og familien flyttede herefter til filmbyen Los Angeles.

Karriere 
Natalie Wood indledte sin skuespillerkarriere i 1943 i en alder af kun 5 år med en statistrolle i filmen Månen er skjult (1943). Hendes store gennembrud kom imidlertid med rollen som Susan Walker i juleklassikeren Miraklet på Manhattan (originaltitel Miracle on 34th Street) fra 1947, der gav Natalie Wood stjernestatus. Hun medvirkede i over 20 film som barnestjerne. Hun arbejdede med etablerede stjerner som Orson Welles, Gene Tierney, Maureen O'Hara, James Stewart, Bing Crosby og Bette Davis. Med filmen Vildt blod (originaltitel: Rebel Without a Cause) fra 1955 med James Dean, opnåede Nathalie Woods status som teenageidol for en ny generation, og filmen signalerede et skift i Natalie Woods karriere. Hun begyndte at spille roller med en rebelsk eller dog kritisk tilgang til de etablerede samfundsstrukturer og de ældre generationer.  Film som The Searchers (1956) med John Wayne i hovedrollen, Marjorie Morningstar (1958) med legenden Gene Kelly og All The Fine Young Cannibals (1960), med hendes daværende ægtefælle Robert Wagner som makker, var med til at give hende et mere voksent image, men det var rollen som Maria i filmatiseringen af West Side Story fra 1961, der endegyldigt leverede beviset for, at tiden som barnestjerne var ovre. 
Nathalie Wood medvirkede herefter i en række film med stor succes, men efter, at hun fødte sin første datter, trak hun sig delvist tilbage fra filmarbejdet.

Død 
Natalie Wood var i gang med indspilningerne til filmen Brainstorm, da hun den 29. november 1981 omkom som følge af en drukneulykke. De nærmere omstændigheder ved ulykken er uklare, og der har været fremsat en række spekulationer om de nærmere omstændigheder ved dødsfaldet, hvilket i 2011 medførte, at Los Angeles Politi genåbnede sagen.

Filmografi

Noter

Eksterne links 

 
 Natalie Wood Online 
 Samling af artikler om Natalie Woods, herunder hendes død i Los Angeles Times 
 Wood answer detectives questions

Personer fra San Francisco
Skuespillere fra Californien
Amerikanere i 1900-tallet
Oscar-nominerede skuespillere
William Fichtner

William Edward «Bill» Fichtner  (født 27. november 1956 i Long Island i New York) er en amerikansk skuespiller. 

Williams startede sin karriere i «As The World Turns» (1956). Han fik sit gennembrud som skuespiller efter roller i Malcolm X (1992), Quiz Show (1994) og Strange Days (1995). Efter at have haft en stor rolle som «Kent» i Contact (1997), blev hans popularitet øget. William Fichtner har også medvirket i tv-serien Prison Break, som FBI-agenten Alex Mahone. Hans karriere i Prison Break-serien er noget af det han er mest kendt for, i dag. Han medvirkede også i tv-serien Invasion (2005-2006). Han har lagt stemme til "Ken Rosenberg" i spillet Grand Theft Auto: Vice City (2002) og Grand Theft Auto: San Andreas (2004).

Han har også medvirket i filmene Passion Of Mind, med Stellan Skarsgård og Demi Moore og Armageddon.

Fichtner havde også en rolle som Gotham National Bank-manageren i spillefilmen The Dark Knight (2008) og som Jurgen i Equilibrium, begge actionfilm med Christian Bale i hovedrollen.

Eksterne henvisninger 

 

Skuespillere fra New York
Ken Hudson Campbell

Ken Hudson Campbell (født 5. juni 1962) er en amerikansk tv- og stemmeskuespiller. Han har optrådt i forskellige film og serier. 
Han optrådte som olieboren Max Lennert i filmen Armageddon fra 1998.

Eksterne henvisninger 
 

Skuespillere fra Illinois
Lili Taylor

Lili Anne Taylor (født 20. februar 1967 i Glencoe i Illinois i USA) er en amerikansk skuespillerinde.

Taylor har siden hun debuterede i 1988 optrådt i flere film, inklusive Dogfight, Mystic Pizza og Rudy. Hendes arbejde har hovedsagelig været i uafhængige film og teater-opsætninger. Hun spillede rollen som Lisa Kimmel Fisher i HBO-dramaserien Six Feet Under. 

Taylor høstede strålende anmeldelser for sine roller i film som Mystic Pizza (1988) og Say Anything ... (1989). Hun havde hovedrollen i filmen Dogfight (1991) som blev instrueret af Nancy Savoca, hvor hun spillede en attraktiv ung kvinde. Instruktøren Robert Altman ansatte Taylor i 1993 til sin episke Los Angeles-drama-film Short Cuts, hvor Taylor sammen med Lily Tomlin havde hovedrollen. Filmen havde også Tom Waits, Jennifer Jason Leigh, Julianne Moore og Robert Downey Jr. på rollelisten. 

I 1999 medvirkede Taylor i Jan de Bont's genindspilning af The Haunting med Liam Neeson, Owen Wilson og Catherine Zeta-Jones i hovedrollerne.

Filmografi 
 She's Having a Baby (1988)
 Mystic Pizza (1988)
 Born on the Fourth of July (1989)
 Say Anything... (1989)
 Dogfight (1991)
 Short Cuts (1993)
 Rudy (1993)
 Household Saints (1993)
 Arizona Dream (1993)
 Ready to Wear (Prêt-à-Porter) (1994)
 Mrs. Parker and the Vicious Circle (1994)
 Four Rooms (1995)
 Cold Fever (1995)
 The Addiction (1995)
 Things I Never Told You (1996)
 Løsepenge (1996)
 I Shot Andy Warhol (1996)
 Girls Town (1996)
 The Impostors (1998)
 O.K. Garage (1998)
 The X-Files (1993) (tv-serie) (1998)
 Pecker (1998)
 A Slipping-Down Life (1999)
 The Haunting (1999)
 Anne Frank: The Whole Story (2001)
 High Fidelity (2000)
 Julie Johnson (2001)
 Six Feet Under (2001) (tv-serie) (2002–2003)
 Live From Baghdad (2002) (Fjernsynsfilm)
 Casa de los Babys (2003)
 Factotum (2005)
 The Notorious Bettie Page (2005)
 Starting Out in the Evening (2007)
 State of Mind (2007) (tv-serie)
 The Secret (2007)
 The Promotion (2008)
 Public Enemies (2009)
 Brooklyn's Finest (2010)
 Rubicon (2010)
 Nattens dæmoner (2013)
 Hemlock Grove (2013)

Referencer

Eksterne henvisninger 
 
 Lili Taylor hjemmeside
 Lili Taylor Interview

Skuespillere fra USA
Jerry Stahl

Jerry Stahl (født 28. september 1953 i Pittsburgh, Pennsylvania i USA) er en amerikansk forfatter og manuskriptforfatter, der er bedst kendt for sine erindringer og bogen Permanent Midnight. En filmatisering af den blevet lavet Ben Stiller i hovedrollen og Owen Wilson i en mindre rolle.
Stahl har arbejdet meget med film og tv. Han har en datter ved navn Stella, som er en senior på Northwestern University og studerer teater og politisk videnskab.

Eksterne henvisninger 
 

Manuskriptforfattere fra USA
Romanforfattere fra USA
Selvbiografer fra USA
Dwight Yoakam

Dwight David Yoakam (født 23. oktober 1956 i Pikeville, Kentucky i USA) er en amerikansk countrymusiker, sangskriver og skuespiller. Hans karriere startede tidlig i 1980'erne, og han har siden den gang udgivet over 20 album, og medvirket i adskillige serier/film. 

I skolen var han aktiv med skuespil og i fritiden spillee han i såkaldte «garage-bands».

Han flyttede til Nashville for at prøve lykken som countryartist, men det gik ikke særlig godt. I Nashville fik han beskeden om at han var for country, til at det var noget at satse på. Men Yoakam gav ikke opp. Han flyttede til Los Angeles i Californien, og det var der hans karriere startede.

I 1999 optrådte han i rollen som detektiven Blair i dramafilmen The Minus Man med Owen Wilson i hovedrollen som seriemorderen Vann Siegert.

Eksterne henvisninger 
 

Countrymusikere
Skuespillere fra USA
Lew McCreary

Lew McCreary (født 21. september 1947) er en amerikansk forfatter, redaktør, og speaker.

McCreary har forfattet tre romaner til sparsomme, men positive anmeldelser, i 1999 blev hans bog The Minus Man gjort til en film med Owen Wilson i hovedrollen som seriemorderen Vann Siegert og flere andre bemærkelsesværdige skuespillere.
McCreary har også skrevet en række upublicerede romaner, der bliver handlet rundt med hans agent. Han er uddannet fra Wesleyan University med en grad i engelsk, og bor i Waltham i Massachusetts i USA.

Romaner
Mount's Mistake 1987
The Minus Man 1991
The Houseguest 2001

Eksterne henvisninger
http://imdb.com/name/nm0566974/
http://www.newenglandfilm.com/news/archives/99august/mcceary.htm 
http://www.cio.com/info/expert.html?ID=10017 

Romanforfattere fra USA
Journalister fra USA
Foredragsholdere fra USA
Dennis Haysbert

Dennis Dexter Haysbert (født 2. juni 1954 i San Mateo, Californien) er en amerikansk film- og tv-skuespiller. Han er kendt for at portrættere baseballspilleren Pedro Cerrano i Major League filmtrilogien, senator (senere præsident) David Palmer i den amerikanske tv-serie 24 timer, og sergent Major Jonas Blane i dramaserieren The Unit, samt sit arbejde i reklamer for Allstate. Han er også kendt for sin autoritative, basstemme.

I 1999 spillede Haysbert en kriminalbetjent i tre forskellige film; The Minus Man (med Owen Wilson i hovedrollen), The Thirteenth Floor og Random Hearts.

Ud over hans skuespil, har Haysbert også lagt stemme til diverse videospil, især som Irving Lambert i Tom Clancy's Splinter Cell og fortælleren i Call of Duty: Finest Hour. Han lagde også stemme til David Palmer i 24: The Game.

Udvalgt filmografi

Film

Eksterne henvisninger 

 

Skuespillere fra Californien
Filmskuespillere fra USA
Tv-skuespillere fra USA
Stemmeskuespillere fra USA
Mercedes Ruehl

Mercedes J. Ruehl (født 28. februar 1948 i Queens i New York City i USA) er en amerikansk skuespillerinde.

For sin rolle som Anne i filmen The Fisher King vandt Ruehl en Oscar for bedste kvindelige birolle.

I 1999 medvirkede hun i dramafilmen The Minus Man med Owen Wilson i hovedrollen.

Eksterne henvisninger 

 

Skuespillere fra USA
Cubansk-amerikanere
Under forvandlingens lov

Under forvandlingens lov er en norsk stumfilm fra 1911. Den er den ældste kendte bevarede norske film.

Filmen er et jalousidrama hvor Camillo og Francisca opdager at deres ægtefæller Julia og Arthur har et forhold til hinanden. Det bedøver det utro ægtefæller og låser dem inde i hvert sit bur til de bliver træt af hinanden, hvor efter ægtefællerne igen bliver lykkelige.

Eksterne henvisninger 
 

Stumfilm fra Norge
Film i sort-hvid
Kortfilm fra Norge
Norske film fra 1911
Romantiske dramafilm
Hampton Fancher

Hampton Fancher (født 18. juli 1938) er en tidligere skuespiller, som blev en producent og manuskriptforfatter i slutningen af 1970'erne. Fancher blev født af en dansk-mexicansk mor og en amerikansk far i East Los Angeles i Californien i USA. Da han var 15, tog han af sted til Spanien for at blive en flamenco danser og omdøbte sig selv Mario Montejo. Han var kortvarigt gift med Sue Lyon.
Fancher bor i New York City.

Karriere 
Han er bedst kendt for at have skrevet det første manuskript af science-fiction filmen Blade Runner. Efter at have overbevist Philip K. Dick om at vælge hans roman Do androids Dream of Electric Sheep?, skrev Fancher et manuskript og fik støtte fra producenten Michael Deeley. Dette gjorde Fancher til producent, der førte til uoverensstemmelser med instruktøren Ridley Scott og David Peoples blev involveret for at fortsætte omarbejdet af manusskriptet.
Fancher skrev to film bagefter, The Mighty Quinn (1989) med Denzel Washington og The Minus Man (1999), som han også instruerede, med Owen Wilson i hovedrollen.

Eksterne henvisninger 
 

Romanforfattere fra USA
Manuskriptforfattere fra USA
Filminstruktører fra USA
Atlas magasin

ATLAS Magasin er et politisk uafhængigt dansk samtidsmagasin med et internationalt udsyn. ATLAS Magasin udkommer løbende som webmagasin med opdateringer de fleste hverdage. Den erklærende målsætning for magasinet er at skrive seriøst og en lille smule anderledes om kulturelle og samfundsmæssige forhold.

Historie 
ATLAS Magasin blev grundlagt i foråret 2010 af Kristoffer Granov, Tobias Havmand og Morten Wilhelm Scholz. I efteråret 2010 var stifterne af ATLAS Magasin på New Media Days liste over "enkeltpersoner, der har gjort et ekstraordinært arbejde for at styrke de nye medier i det danske mediebillede."

Eksterne kilder/henvisninger 

atlasmag.dk
Tidsskrifter fra Danmark
Etableret i 2010
Teri Polo

Theresa Elizabeth "Teri" Polo (født 1. juni 1969) er en amerikansk skuespillerinde kendt for sin rolle som Pam Focker i filmen Meet the Parents (2000) og dets to efterfølgere, Meet the Fockers (2004) og Little Fockers (2010). Hun var en af stjernerne i sitcomen I'm with her samt den politiske drama-serie The West Wing.

Eksterne henvisninger 

 

Skuespillere fra USA
Tv-skuespillere fra USA
Unge hjerter

Unge hjerter er en norsk stumfilm fra 1917, som regnes som tabt.

Filmen havde præmiere i Palads-teateret 9. juni 1917. Ifølge fotografen Ottar Gladtvet, som beskriver indspilningen i sin selvbiografi, blev dele af filmen indspillet udenfor Røros i påsken.  

Et forlovet par oplever at begge, at på hver sin måde falder det for nogen andre. De tilstår dette for hinanden, ængstelige for den andens reaktion, men da det viser sig at det begge er forelsket i en anden bliver det til nye forlovelser og glæde.

Medvirkende 
Fru Kittelsen -  Harriet Wold 
Henning Eriksen - Ragnar Berntzen 
Jens Selmer - præsten 
Gunvor Arntzen - Anna, præstens datter 
Kaare Knudsen - Wang 
Robert Sperati 
Hildur Øverland - præstens husholderske

Kilder

Eksterne henvisninger 
 

Film i sort-hvid
Romantiske film fra Norge
Stumfilm fra Norge
Dramafilm fra Norge
Norske film fra 1917